ט"ו בשבט – אדם וסביבה – הנחיות למנחה
עתיד במידבר

דף הלימוד עוסק בקשר שבין האדם לטבע. האם אנחנו מנצלים את הטבע לטובה או לרעה? מה המשמעות של הצומח מלבד התועלת שמצמיח לבני האדם? האם יש לו הצדקה כשהוא לעצמו?

מהלך הלימוד:
נצא למקום בטבע ונשב בצל העץ: 
מה העץ נותן לנו? (צל, פירות, חומר לבנייה וכדומה)
האם אנו עוזרים לעץ? 
 מבין הפעולות הללו – במה אנחנו מסייעים לעץ ובמה אנו מזיקים לו? 
מה אינו משפיע עליו? 

נתחלק לחברותות (קבוצות של שלושה עד ארבעה לומדים) ונפנה ללימוד מתוך דף הלימוד על פי השאלות המנחות.

נסכם את הלימוד במליאה:  הטבע לרשותנו ומותר לנו להשתמש בו כל עוד אנחנו מכבדים אותו, לוקחים ממנו את המינימום הדרוש לנו וממשיכים לטעת בו ולטפל בו.